Държавен вестник, бр. 95, 2019 г., стр. 13

БРОЙ  95	
Д Ъ Р Ж А В Е Н  В Е С Т Н И К 	
СТР.  13  
а. идентифициране на собственици на мо-
торни и плавателни превозни средства, 
водачи на превозни средства и капитани 
на въздухоплавателни и плавателни 
превозни средства;
б. информация относно свидетелства за 
правоуправление и други подобни сви-
детелства;
в. проследяване местонахождението и 
местожителството на дадено лице;
г. издирвани лица въз основа на между-
народни известия;
д. идентифициране на телефонни абонати, 
както и собственици на недвижими 
имоти;
е. идентифициране на лица;
ж.  информация за произхода на предмети, 
като оръжия, пътни превозни средства, 
въздушни или плавателни средства 
(проследяване);
з. информация относно приходите от 
престъпления;
и. информация, получена чрез трансгра-
нично наблюдение;
й. планиране и стандартизиране на мерки 
за издирване и иницииране на спешни 
издирвания;
к. предаване и сравнение на полицейска 
информация, като материални сле-
ди, събрани на местопрестъплението; 
снимки; физически описания; пръстови 
отпечатъци и отпечатъци от длани; 
ДНК профили;
л. информация, събрана при полицейски 
и митнически разследвания, документи 
или компютърни файлове, при условие 
че националното законодателство поз-
волява огласяването на такива данни 
и материали.
Член 8
Съдействие без отправяне на молба
Компетентните органи могат, в съответ-
ствие със своето национално законодателство 
и без това да е поискано от тях, да споделят 
взаимно информация, която се смята за не-
обходима за другата Договаряща страна с цел 
предотвратяване на престъпление или кон-
кретна и непосредствена заплаха за общест-
вената сигурност, както и за наказателното 
преследване на престъпление. Получаващата 
Договаряща страна оценява ползата от всяка 
получена информация и ако сметне, че тя не 
е необходима, я унищожава или връща на 
изпращащата Договаряща страна, без да бъде 
изрично помолена за това. 
Член 9
Координация 
1. Ако е необходимо, компетентните органи 
предприемат полицейски мерки за гарантиране 
координация на операции на съответните им 
територии. Настоящите включват операции в 
следните области:
а. издирване и арест на лица, издирване 
на предмети, включително прилагане 
на мерки, насочени към установяване и 
обезпечаване на приходи от престъпна 
дейност, както и чрез претърсване на 
жилища;
б. наказателно преследване на престъпле-
ния, особено организирана престъпност;
в. разследвания под прикритие в подкрепа 
на разкриване на престъпления;
г. защита на свидетели, жертви и други 
лица с цел предотвратяване на опити 
за насилие срещу тях или всяка друга 
сериозна заплаха, произтичаща от про-
веждането на наказателно преследване;
д. планиране и изпълнение на съвместни 
програми за превенция на престъп-
ността;
е. авиационна сигурност.
Член 10
Обучение и повишаване на квалификацията 
1. Компетентните органи се подпомагат 
взаимно по въпроси, свързани с обучението 
и повишаването на квалификацията, по-спе-
циално чрез:
а. участие в обучения, които се провеждат 
на официалния език на другата Дого-
варяща страна или на английски език;
б. организиране на съвместни семинари 
или учения;
в. обучение на специалисти/експерти от 
другата Договаряща страна;
г. обмен на експерти и концепции за 
обучение;
д. отправяне на покани към наблюдатели 
за участие в учения. 
2. В допълнение, компетентните органи се 
стремят да насърчат обмена на опит и умения 
във всички други форми. 
Г л а в а  I I I
СПЕЦИАЛНИ ФОРМИ НА СЪТРУД- 
НИЧЕСТВО 
Член 11
Съвместни работни групи и анализ на сигур-
ността
При необходимост и според обстоятелствата 
компетентните органи могат да създават съв-
местни работни групи, които наред с други 
неща извършват съвместна оценка и анализ на 
ситуацията относно сигурността и се стремят 
редовно да обменят доклади за ситуацията с 
престъпността. 
Член 12
Съвместни оперативни органи 
Ако е удачно, компетентните органи могат 
да създават смесени екипи за контрол, наблю-